《聚奇楼》
宋代·陈观

世人宝珠玉，往往身殉之。
日遇佳山水，谁复知其奇。
余本邱壑士，烟霞夙所怡。
结楼清溪上，青山匝四维。
去宫接水殿，瑶草杂琼枝。
丹碧纷纷见，星河面面垂。
阴晴多异赏，陟降穷二仪。
离朱不易辨，绘画空复施。
万状归目睫，百宝呈参差。
藏珠与怀璧，娖娖徒尔为。

作者简介：（1238—13180）宋元间庆元奉化人，字国秀。宋度宗咸淳十年进士，授临安府新城县尉。入元隐居不仕。府州争迎致，率诸生以请业，观一至即谢去。有《窍蚓集》、《嵩里集》。